




З А П И С Н И К


Са 7. редовне седнице Већа Градске општине Костолац, одржане дана 29.12.2020. године, са почетком у 13,00 часова.

Седници присуствују: Серџо Крстаноски, председник Градске општине Костолац, Дарко Грубетић, заменик председника Градске општине Костолац, чланови Већа Градске општине Костолац, Маријана Божић, Бајрам Морина, Срђан Радовановић, Милица Јовић и Миладин Радомировић.

Поред чланова Већа Градске општине Костолац, седници присуствује Анђелија Миливојевић начелник Управе Градске општине Костолац.

Председник Градске општине Костолац је отворио седницу и позвао чланове Већа Градске општине Костолац да се изјасне о записнику са 6. редовне седнице Већа Градске општине Костолац, одржане дана 14.12.2020. године и записнику са 5. ванредне седнице Већа Градске општине Костолац, одржане дана 21.12.2020. године. Члан Већа Градске општине Костолац Срђан Радовановић је ставио примедбу на записника са 6. редовне седнице Већа Градске општине Костолац, одржане дана 14.12.2020. године  у делу диксусије поводом тачке 10 дневног реда. Примедба се односи на његову дискусију која није у целости пренета у записник.

Једногласно је усвојена примедба која је изнета од стране члана Већа Градске општине Костолац Срђана Радовановића.

Председник Градске општине Костолац ставио је на гласање записник са 6. редовне седнице Већа Градске општине Костолац, одржане дана 14.12.2020. године, са изменом у складу са усвојеном примедбом.

		Једногласно је усвојен записник са 14. редовне седнице Већа Градске општине Костолац одржане дана 14.12.2020. године са усвојеном изменом.
 
Председник Градске општине Костолац ставио је на гласање записник са 5. ванредне седнице Већа Градске општине Костолац, одржане дана 21.12.2020. године.

Једногласно је усвојен записник са 5. ванредне седнице Већа Градске општине Костолац, одржане дана 21.12.2020. године.

Серџо Крстаноски, председник Градске општине Костолац је предложио следећи 

ДНЕВНИ  РЕД

1. Разматрање предлога Правилника о одобравању средстава и финансирању програма којима се остварује општи интерес у области спорта на територији Градске општине Костолац; 



2. Разматрање захтева директорке Предшколске установе „Љубица Вребалов“, број 01-352-1580/20 од 21.12.2020. године;

3. Разматрање захтева председника Света МЗ Село Костолац број 01-352-1589/20 од 23.12.2020. године;


4. Разматрање захтева председника Савета МЗ Село Костолац број 01-352-1596/20 од 24.12.2020. године и

5. Tекућа питања.


Веће Градске општине Костолац једногласно је усвојило предложени дневни ред који гласи:


Рад по дневном реду :


ТАЧКА 1. 
Серџо Крстаноски, председник Градске општине Костолац, дао је уводно излагање. 

Чланица Већа Градске општине Костолац Маријана Божић дала је образложење за доношење новог Правилника о одобравању средстава и финансирању програма којима се остварује општи  интерес у области спорта на подручју Градске општине Костолац

По првој тачки дневног реда дискусије није било.

Серџо Крстаноски, председник Градске општине Костолац, предложио је да Веће донесе следећи 

З А К Љ У Ч А К

1. УСВАЈА СЕ Правилник о одобравању средстава и финансирању програма којима се остварује општи интерес у области спорта на територији Градске општине Костолац.

2. Правилник о одобравању средстава и финансирању програма којима се остварује општи интерес у области спорта на територији Градске општине Костолац објавити у Службеном гласнику Града Пожаревца и на сајту Градске општине Костолац.

О б р а з л о ж е њ е

Правни основ за доношење Правилника о одобравању средстава и финансирању програма којима се остварује општи  интерес у области спорта на подручју Градске општине Костолац, садржан је у члану 138. став 2. Закона о спорту („Службени гласник Републике Србије“, бр. 10/16), члану 1. Правилника о одобравању и финансирању програма којима се остварује општи интерес у области спорта („Службени гласник РС”, број 64/16), члану 74.









Статута Градске општине Костолац („Службени гласник Града Пожаревца“, бр. 15/18 и 14/19) и члану 21. Пословника о раду Већа Градске општине Костолац („Службени гласник Града Пожаревца“, бр. 2/10).
Чланом 138. став 2. Закона о спорту прописано је да јединица локалне самоуправе преко надлежних органа уређује ближе услове, критеријуме и начин и поступак доделе средстава из буџета јединице локалне самоуправе, односно одобрење програма за задовољавање потреба грађана у области спорта на територији јединице локалне самоуправе и начин јавног објављивања података о предложеним програмима за финансирање, одобреним програмима и реализацији одобрених програма.
Чланом 1. Правилника о одобравању и финансирању програма којима се остварује општи интерес у области спорта прописани су критеријуми и начин одобравања програма, односно пројекта којима се остварује општи интерес у области спорта и доделе средстава, изглед и садржина предлога програма, односно пројекта и документације која се уз предлог подноси, садржина и изглед извештаја о реализацији програма и начин и поступак контроле реализације одобрених програма и начин и поступак контроле реализације одобрених програма, односно пројекта.
Разлог за доношење овог правилника састоји се у потреби усклађивања са Законом о спорту („Службени гласник Републике Србије“, бр. 10/16), који је Народна скупштина Републике Србије донела 4. фебруара 2016. године, а у складу са обавезом предвиђеном чланом 181. Закона о спорту, да су постојеће организације у области спорта дужне да ускладе своју организацију, рад и опште акте са одредбама овог закона. 
Сходно наведном, с обзиром да су у складу са Законом о спорту, овим правилником прописани критеријуми и начин одобравања програма којима се остварује општи интерес у области спорта и доделе средстава, изглед и садржина предлога годишњег програма и посебних програма и документације која се уз предлог подноси и начин и поступак контроле реализације одобрених програма, Веће Градске општине Костолац, донело је правилник као у диспозитиву.

  Процена финансијских средстава потребних за спровођење правилника
         Процењујући финансијске ефекте правилника на буџет Градске општине Костолац утврђено је да  доношење овог правилника  не изискује средства из буџета Градске општине Костолац за 2020. годину.    

[bookmark: _GoBack]Веће Градске општине Костолац једногласно је усвојило предложени Закључак, који чини саставни део Записника. Примерак закључка доставити руководиоцу Руководиоцу групе за општу управу, заједничке послове и друштвене делатности, послове органа Градске општине,скупштинске послове и послове управљања људским ресурсима у Управи Градске општине Костолац, руководиоцу Групе за буџет, финансије, јавне набавке, статистике и послове информационе технологије и комуникације у Управи Градске општине Костолац  и Архиви Градске општине Костолац.

ТАЧКА 2. 
Серџо Крстаноски, председник Градске општине Костолац, дао је уводно излагање. 

По овој тачки дневног реда дискусије није било.

Серџо Крстаноски, председник Градске општине Костолац, предложио је да Веће донесе следећи




З А К Љ У Ч А К

1. ПРИХВАТА СЕ захтев директорке Предшколске установе „Љубица Вребалов“, број 01-352-1580/20 од 21.12.2020. године.

2. Закључак са захтевом проследити  Одељењу за комуналне делатности и енергетику Градске управе Града Пожаревца и Одељењу за управљање и одржавање путева Јавног комуналног предузећа „Паркинг сервис“, Пожаревац.


О б р а з л о ж е њ е

Директорка Предшколске установе „Љубица Вребалов“, обратила се  захтевом број 01-352-1580/20 од 21.12.2020. године, којим је замолила за пружање помоћи ради постављања стубова на тротоару испред вртића ради безбедног коришћења тротоара од стране деце, обзиром да грађани овај тротоар користе као паркинг за аутомобиле.
Регулисање и управљање саобраћајем и техничко регулисање саобраћаја и послови у вези са одржавањем путева и саобраћајница, су у надлежности Одељења за комуналне делатности и енергетику Градске управе Града Пожаревца, док је Јавно комунално предузеће „Паркинг сервис“, Пожаревац надлежно за управљање и одржавање путева.
На основу напред наведеног Веће Градске општине Костолац је донело закључак у тачкама 1. и 2. изреке.

Веће Градске општине Костолац једногласно је усвојило предложени закључак, који чини саставни део Записника. Примерак истог доставити подносиоцу захтева Одељењу за комуналне делатности и енергетику Градске управе Града Пожаревца, Одељењу за управљање и одржавање путева Јавног комуналног предузећа „Паркинг сервис“, Пожаревац  и архиви Градске општине Костолац.

ТАЧКА 3. 

Серџо Крстаноски, председник Градске општине Костолац, дао је уводно излагање. 

По овој тачки дневног реда дискусије није било.

Серџо Крстаноски, председник Градске општине Костолац, предложио је да Веће донесе следећи


З А К Љ У Ч А К

1. За одлучивање по захтеву председника Света МЗ Село Костолац број 01-352-1589/20 од 23.12.2020. године, надлежни су органи Града Пожаревца.

2. Закључак са захтевом проследити  Саобраћајној инспекцији и Одељењу за комуналне делатности и енергетику Градске управе Града Пожаревца, као и Одељењу за управљање и одржавање путева Јавног комуналног предузећа „Паркинг сервис“, Пожаревац.








О б р а з л о ж е њ е

Председника Света МЗ Село Костолац, обратио се  захтевом број 01-352-1589/20 од 23.12.2020. године, којим је тражио да се обезбеде средства за израду пројектне документације и за извођење радова на измештању аутобуског стајалишта код стадиона у Селу Костолац и на обезбеђивања одвајања, односно искључења са главног пута за северни део села.
Саобраћајна инспекција превентивно делује тако што надзираним субјектима пружа стручну и саветодавну подршку. У том смислу неопходно је да саобраћајна инспекција изврши процену стања безбедности саобраћаја на локацији која је наведена у захтеву број 01-352-1589/20 од 23.12.2020. године и стим у вези да препоруку управљачу пута. 
Регулисање и управљање саобраћајем и техничко регулисање саобраћаја и послови у вези са одржавањем путева и саобраћајница, су у надлежности Одељења за комуналне делатности и енергетику Градске управе Града Пожаревца, док је Јавно комунално предузеће „Паркинг сервис“, Пожаревац надлежно за управљање и одржавање путева. 
На основу напред наведеног Веће Градске општине Костолац је донело закључак у тачкама 1. и 2. изреке.

Веће Градске општине Костолац једногласно је усвојило предложени закључак, који чини саставни део Записника. Примерак закључка доставити подносиоцу захтева Саобраћајној инспекцији Града Пожаревца, Одељењу за комуналне делатности и енергетику Градске управе Града Пожаревца, Одељењу за управљање и одржавање путева Јавног комуналног предузећа „Паркинг сервис“, Пожаревац и Архиви Градске општине Костолац.

ТАЧКА 4. 
Серџо Крстаноски, председник Градске општине Костолац, дао је уводно излагање. 

По овој тачки дневног реда дискусије није било.

Серџо Крстаноски, председник Градске општине Костолац, предложио је да Веће донесе следећи


З А К Љ У Ч А К

1. ЗАДУЖУЈЕ СЕ Комисија за путну инфраструктуру и зимско и летње одржавање улица Већа Градске општине Костолац да изврши процену о могућности насипања доњег дела Кобалове улице у Селу Костолац по захтеву председника Света МЗ Село Костолац број 01-352-1596/20 од 24.12.2020. године, кроз зимско одржавање улица и о томе достави извештај Већу Градске општине Костолац.

2. Закључак са захтевом проследити  председнику Комисије за путну инфраструктуру и зимско и летње одржавање улица Већа Градске општине Костолац.




Веће Градске општине Костолац једногласно је усвојило предложени закључак, који чини саставни део Записника. Примерак истог доставити подносиоцу захтева, председнику Комисије за путну инфраструктуру и зимско и летње одржавање улица Већа Градске општине Костолац и архиви Градске општине Костолац.
       
ТАЧКА 5. 

ТЕКУЋА ПИТАЊА

Поводом ове тачке дневног реда дискусије није било.

Седница је завршена у 14,00 часова.

У Костолцу, дана 29.12.2020. год.                          Број : 01-06-1604/20



ЗАПИСНИК САЧИНИЛА				                   ПРЕДСЕДНИК                                    Пословни секретар 	                                                 ГРАДСКЕ ОПШТИНЕ КОСТОЛАЦ
Ивана Младеновић	 	                                  Серџо Крстаноски, проф. физ.културе


